**Ministru kabineta rīkojuma projekta**

**“Par valsts nekustamā īpašuma Vasarnīcu ielā 90, Ventspilī nodošanu**

**Ventspils pilsētas pašvaldības īpašumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta pirmā daļa, 43. pants.Likuma “Par pašvaldībām” 15. panta pirmās daļas 2. un 5. punkts, 21. panta pirmās daļas 17. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Publiskas personas mantas atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Atbilstoši Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 12. punktam, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.Sagatavotais Ministru kabineta rīkojuma projekts paredz valsts nekustamā īpašuma Vasarnīcu ielā 90, Ventspilī nodošanu Ventspils pilsētas pašvaldības īpašumā.Nekustamais īpašums (nekustamā īpašuma kadastra Nr. 2700 009 0619) Vasarnīcu ielā 90, Ventspilī sastāv no zemes vienības (zemes vienības kadastra apzīmējums 2700 009 0619) 1,0105 ha platībā un būves (būves kadastra apzīmējums 2700 009 0619 001). Valsts īpašumtiesības Aizsardzības ministrijas personā uz nekustamo īpašumu 2017. gada 28. jūnijā nostiprinātas Ventspils pilsētas zemesgrāmatas nodalījumā Nr. 100000568509.Saskaņā ar Nekustamā īpašuma valsts kadastra informācijas sistēmas datiem zemes vienībai ar kadastra apzīmējumu 2700 009 0619 ir noteikti apgrūtinājumi:* sanitārās aizsargjoslas teritorija ap kapsētu – 1,0105 ha;
* ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0,0222 ha.

Zemes vienības platības sadalījums pa lietošanas veidiem: zeme zem ēkām – 0,0947 ha, zeme zem ceļiem – 0,0712, pārējā zeme – 0,8446 ha.Aizsardzības ministrija ir izvērtējusi nekustamā īpašuma izmantošanas iespējas valsts aizsardzības uzdevumu veikšanai un, ņemot vērā Ventspils pilsētas domes lūgumu, pieņēmusi lēmumu nodot nekustamo īpašumu Vasarnīcu ielā 90, Ventspilī bez atlīdzības Ventspils pilsētas pašvaldības īpašumā.Ventspils pilsētas dome, pamatojoties uz Publiskas personas mantas atsavināšanas likuma 42. pantu, likuma “Par pašvaldībām” 15. panta pirmās daļas 2. un 5. punktu, 21. panta pirmās daļas 17. punktu, Ventspils pilsētas attīstības programmā 2014. – 2020. gadam noteiktajiem rīcības virzieniem, ir pieņēmusi lēmumu pārņemt bez atlīdzības Ventspils pilsētas pašvaldības īpašumā nekustamo īpašumu Vasarnīcu ielā 90, Ventspilī (2016. gada 26. augusta lēmums Nr. 122 “Par valstij piekrītošā nekustamā īpašuma Vasarnīcu ielā 90, Ventspilī pārņemšanu Ventspils pilsētas pašvaldības īpašumā bez atlīdzības”).Saskaņā ar likuma “Par pašvaldībām” 15. panta pirmās daļas 2. un 5. punktu Ventspils pilsētas pašvaldība nekustamo īpašumu izmantos pašvaldības autonomo funkciju īstenošanai – pašvaldības administratīvās teritorijas labiekārtošanai, sanitārās tīrības nodrošināšanai; rūpēm par kultūru, kā arī sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.). Pašvaldības nolūks ir sakārtot degradētās teritorijas, meža un kāpu teritorijas pilsētas dienvidrietumu daļā, veicinot kultūrvēsturiskā mantojuma saglabāšanu un tūrisma attīstību.Ja īpašums vairs netiks izmantots minēto pašvaldības autonomo funkciju īstenošanai, saskaņā ar Publiskas personas mantas atsavināšanas likuma 42. panta pirmo daļu Ventspils pilsētas pašvaldība nekustamo īpašumu bez atlīdzības nodos valstij. |
| 3. | Projekta izstrādē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Ventspils pilsētas pašvaldība |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2017. gads | Turpmākie trīs gadi (*euro*) |
| 2018. | 2019. | 2020. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | 0 |
| 3.1. valsts pamatbudžets | 0 |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 |
| 5. Precizēta finansiālā ietekme: | X | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus, kas saistīti ar nekustamā īpašuma ierakstīšanu zemesgrāmatā uz pašvaldības vārda, segs Ventspils pilsētas pašvaldība. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Ventspils pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz publiskās pārvaldes politikas jomu (politikas nozare “10.6. Valsts īpašumu pārvaldība”).Iesniedzamajiem dokumentiem nav piešķirams lietojuma ierobežojuma statuss.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktu publicē oficiālajā izdevumā „Latvijas Vēstnesis”, to publicējot elektroniski tīmekļa vietnē www.vestnesis.lv. |

Aizsardzības ministrs R. Bergmanis

Aizsardzības ministrijas valsts sekretārs J. Garisons

S. Grizāne, tālr. 67300223

Sarmite.Grizane@vamoic.gov.lv

I. Buda, tālr. 67335031

Inara.Buda@mod.gov.lv